Afgørelse truffet af Det Blandede EØS-udvalg

nr. 101/2003

af 26. september 2003

om ændring af bilag I (dyre-og plantesundhed) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag I til aftalen blev ændret ved afgørelse nr. 66/2003 truffet af Det Blandede EØS-udvalg den 20. juni 2003(1).

(2) Kommissionens beslutning 2002/616/EF af 22. juli 2002 om bemyndigelse af Frankrig til at anvende bestemmelserne i Rådets direktiv 64/433/EØF på visse slagterier, der højst behandler 2000 storkreaturer om året(2), skal indarbejdes i aftalen.

(3) Kommissionens beslutning 2002/657/EF af 12. august 2002 om gennemførelsesbestemmelser til Rådets direktiv 96/23/EF for så vidt angår analysemetoders ydeevne og fortolkning af resultater(3), berigtiget ved EFT L 239 af 6.9.2002, s. 66, skal indarbejdes i aftalen.

(4) Kommissionens forordning (EF) nr. 1802/2002 af 10. oktober 2002 om berigtigelse af forordning (EF) nr. 1282/2002 om ændring af bilagene til Rådets direktiv 92/65/EØF om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF(4), skal indarbejdes i aftalen.

(5) Kommissionens beslutning 2002/907/EF af 15. november 2002 om midlertidig godkendelse af det overvågningsnetværk for kvægbesætninger, der er oprettet i Frankrig i overensstemmelse med Rådets direktiv 64/432/EØF(5), skal indarbejdes i aftalen.

(6) Denne afgørelse finder ikke anvendelse på Island og Liechtenstein -

TRUFFET FØLGENDE AFGØRELSE:

Artikel 1

Kapitel I i bilag I til aftalen ændres således:

1. Følgende led indsættes i punkt 9 (Rådets direktiv 92/65/EØF) i del 4.1 og 15 (Rådets direktiv 92/65/EØF) i del 8.1:

"- 32002 R 1802: Kommissionens forordning (EF) nr. 1802/2002 af 10. oktober 2002 (EFT L 274 af 11.10.2002, s. 21)."

2. I afsnittet "RETSAKTER, SOM EFTA-STATERNE OG EFTA-TILSYNSMYNDIGHEDEN SKAL TAGE BEHØRIGT HENSYN TIL", indsættes følgende punkt efter punkt 53 (Kommissionens beslutning 2002/544/EF) i del 4.2:

"54. 32002 D 0907: Kommissionens beslutning 2002/907/EF af 15. november 2002 om midlertidig godkendelse af det overvågningsnetværk for kvægbesætninger, der er oprettet i Frankrig i overensstemmelse med Rådets direktiv 64/432/EØF (EFT L 313 af 16.11.2002, s. 32)."

3. Følgende punkt indsættes efter punkt 43 (Kommissionens beslutning 2002/226/EF) i del 6.2:

"44. 32002 D 0616: Kommissionens beslutning 2002/616/EF af 22. juli 2002 om bemyndigelse af Frankrig til at anvende bestemmelserne i Rådets direktiv 64/433/EØF på visse slagterier, der højst behandler 2000 storkreaturer om året (EFT L 196 af 25.7.2002, s. 61)."

4. Følgende punkt indsættes efter punkt 18 (Kommissionens beslutning 2002/1003/EF) i del 7.2:

"19. 32002 D 0657: Kommissionens beslutning 2002/657/EF af 12. august 2002 om gennemførelsesbestemmelser til Rådets direktiv 96/23/EF for så vidt angår analysemetoders ydeevne og fortolkning af resultater (EFT L 221 af 17.8.2002, s. 8), ændret ved EFT L 239 af 6.9.2002, s. 66."

Artikel 2

Teksterne til forordning (EF) nr. 1802/2002 og beslutning 2002/616/EF, 2002/657/EF, berigtiget ved EFT L 239 af 6.9.2002, s. 66, og 2002/907/EF på norsk, som offentliggøres i EØS-tillægget til Den Europæiske Unions Tidende, er autentiske.

Artikel 3

Denne afgørelse træder i kraft den 27. september 2003, forudsat at Det Blandede EØS-udvalg har modtaget alle nødvendige meddelelser, jf. aftalens artikel 103, stk. 1(6).

Artikel 4

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den 26. september 2003.

På Det Blandede EØS-udvalgs vegne

H. S. H. Prinz Nikolaus von Liechtenstein

Formand

(1) EUT L 257 af 9.10.2003, s. 4

(2) EFT L 196 af 25.7.2002, s. 61.

(3) EFT L 221 af 17.8.2002, s. 8.

(4) EFT L 274 af 11.10.2002, s. 21.

(5) EFT L 313 af 16.11.2002, s. 32.

(6) Ingen forfatningsmæssige krav angivet.